Mariano Constante

Mariano Constante Campo (Cabosaso, Monegros, 18 d'abril de 1920 Constante Campo, Mariano, en a Gran Enciclopedia Aragonesa On-line. - Montpeller, Lenguadoc-Rosellón, 20 de chinero de 2010 Ha muerto Mariano Constante, en a pachina web de Radio Huesca.) estió un escritor aragonés, cuals publicacions han estau inicialment os suyos recuerdos d'a experiencia d'os republicanos espanyols en os campos de concentración nazis, mientres a Segunda Guerra Mundial

Mariano Constante combatió en a Guerra Cebil Espanyola (entre atras unidaz militars, en a 130ª Brigada Mixta que feba parte d'a 43ª División) y participó en cuantas batallas mientres a guerra, como a Bolsa de Bielsa en o Pireneu aragonés. Estió afiliau a la Juventud Socialista Unificada, y trescruzó a muga enta o destierro en Francia en febrero de 1939. En o suyo exilio en Francia estió en os campos de concentración franceses de Sèt-fonts, Baccarat y Rambervillers.

En principiar a Segunda Guerra Mundial, fue obligau por os franceses a alistar-se a una Companyía de Triballadors Foranos en l'Exercito francés, partecipando en a construcción d'as fortificacions d'a Linia Maginot y fue engarcholato por os alemans en chunio de 1940, mientres a batalla de Francia, cuan fue feito presonero de guerra por a Wehrmacht a man d'a Linia Maginot. Inicialment, l'internoron en un Stalag XVII en Austria (Stalag XVII-A en Kaisersteinbruch, u Stalag XVII-B en Krems-Gneixendorf, u Stalag XVII-C en Döllersheim u Stalag XVII-D en Pupping).

Sindembargo, en declarar o Gubierno de Francisco Franco que no teneba garra intrés en a situación d'os espanyols presoners d'os alemans, Mariano Constante fue deportau (como muitos atros espanyols) a o Campo de concentración de Mauthausen-Gusen (Austria) o 7 d'abril de 1941, sobrevivió en o campo y fue liberau en mayo de 1945 por as tropas d'os Aliaus. Mientres a suya presón en o campo fació parte d'una organización clandestina d'os presoners, y as informacions d'ixe grupo fuoron un elemento d'importancia en as acusacions contra os maximos dirichents nazis en os Chudicios de Nurenberg.

Mientres o franquismo, lo condenoron a 6 penas de muerte, y no tornó a trescruzar a muga enta Espanya dica 1963. Viviba en Francia, en estar un antigo combatient de l'Exercito francés mientres a guerra.

En 2002 recibió a Medalla a los Valors Humans d'o Gubierno d'Aragón.

 Obras 
 1974: Los años rojos.
 1976: Yo fui ordenanza de los SS.
 Republicanos aragoneses en los campos nazis.
 Triangulo Azul. Los republicanos españoles en Mauthausen.

 Referencias 

Categoría:Escritors d'Aragón
Categoría:Escritors en castellano
Categoría:Exiliaus aragoneses en Francia
Categoría:Exiliaus d'o franquismo
Categoría:Muertos en Erau
Categoría:Naixius de Cabosaso
Categoría:Supervivients de Mauthausen
Categoría:1920 (naixencias)
Categoría:2010 (muertes)